•• Pärast sellist põgusat ülevaadet lubab autor endale vabaduse peatuda mõnel teemal, mis teda 1967. aastaga olude sunnil seostavad. Tol aastal lõpetas ta Nõo keskkooli ja asus Tartu riiklikus ülikoolis eesti filoloogiat õppima ning lillelastest ei teadnud ta eriti midagi. 1968. aasta kevadel sai ta ülikoolist kinga ning tema hipisuved olid 1968. ja 1969. aasta pöidlaküüdisuved.  Selleks ajaks oli ta tutvunud Toomas Raudamiga, kes surus pimeda kassipoja koonu rokkmuusika piimataldrikusse. Paljuski sellest oli 1967. aasta pärand, sest rokkmuusikas oli see uskumatu aasta.